Tasɛdit Yasin

**Tasɛdit Yasin** niɣ **Tasɛdit Yasin Tituh**, tlul ɣ 14 nuwanbir 1949 ɣ usun n At Sidi Bṛahim ɣ tgrawt n Budjllil, Tamazirt n Lqbayl ɣ Ddzayr. Tga tamassant n tsnafgant, tamrzut tadzayrit, d tmẓlayt ɣ tdlsa Tamaziɣt. Tg daɣ Tanmhalt n tzrawin ɣ Tinml n Tzrawin Tinaflayin ɣ Tmassanin Tinamunin.

## Timẓi
Tlul Yasin ɣ 14 Nuwanbir 1949, ɣ Budjllil ɣ Twilayt n Bgayt. Innas tga lal n tgmmi, ig babas amzwag nna ittuɛddabn, ittunɣa ɣ 1956. Tsmd tinml tamnzut, asinan d tɣuriwin tinafllatin ɣ Ddzayr nna ɣ nit txdm dat ad tddu s Fṛansa ɣ 1987.

## Asmuttg
Tɣra tutlayt d tskla Taṣblyunit g tsdawit n Ddzayr, tamẓt aslkin nns g usggʷas n 1980. Tmmatti s Bariz g usggʷas n 1987 fad ad tsmd tiɣri nns, ɣ usggʷas 1992, tumẓ dduktuṛa g tsnafgant sg tsdawit n Bariz Ṣuṛbun. Tdwl ḍaṛt nns tanmhalt n tzrawin g Tinml n Tɣuriwin Tinflayin ɣ Tmassanin Tinamunin (EHESS) d ugmam g Usarm n Tsnafgant Tanamunt g tɣiwant n Fṛanṣa. Ɣ 10 bṛayṛ 2033, tga tsɛdit yasin agmam ɣ Tkadimit Tambṛuẓyant g Mulanu nna dar awttas n usdus d usnfl adlsan.

## Arzzu
Tskr Tsɛdit mnnaw irzzutn f tsnafgant n tdlsa tamaziɣt. Da tsmmun tmyadast nns n tsnafgant tanamunt gr ustal amassan d tskla tamiwant. Tga tamuyzat ɣ mad izdin d twuri n Burdyu, tg tirmitin nns ɣ Ddzayr d iḍiṣ anammas xf tflsaft nns. Tg tamẓṛigt n tmssktay n Jan Ɛmruc, ayda issrxan armas uggar i yiḍiṣ nns f tskla. Tssugur yan umgraw, dffir tmttant n Rabaḥ Blɛmri, nna daɣ izrin f tilalt nns ɣ tdlsa tasklant ɣ Tmazɣa (Lmɣrib Mqqurn), tssimɣur sis. Tg daɣ tamẓṛigt n yat tgrumma n tirra n Burdyu nna ɣ tsrs Yasin tawuri nns ɣ imnaḍ nns isrtann idzayriyn.

Tga tamuzayt ɣ tudrt n iɣrfan Imaziɣn, tssufɣ d tẓṛigin, tsawl bahra f imrsi ad, slawant akkʷ manmk a s ar tctta tdlsa d tutlayt taɛṛabt timagitin timaziɣin ɣ tasuta tis simrawt (20). Tɣra Yasin f tutlayt Taqbaylit d tdlsiwin tisklanin timaziɣin s uẓliy. Tga Tsɛdit tanbaḍt f manmk s ittnnzay usrtu d ummtc n tmagiwin tidlsanin ɣ tdlsa Tamaziɣt, tssmrs yan usati n Fruyd ɣ usfsi adlsan. Tawwuri ad ittuṣka fllas ɣ yat tsrsit (thesis) nna d iḍfaṛn n Terhi Lehtinen. *Chacal ou la ruse des dominés* (2001) d *Si tu m'aimes, guéris-moi* (2006) ad igan snat twuriwin tikadimiyin akkʷ istawhmman n Yasin. Ɣ udlis nns anggaru, tsrs Yasin tadlsa Tamaziɣt ɣ umnaḍ nns agrakal yiriwn, tzri asnuḥyu abldi gr tdlsa tamiwant d tmirayt.

## Idlisn
: (Zr *[https://web.archive.org/web/20061126084151/http://las.ehess.fr/docannexe.php?id=213 liste complète des publications de Tassadit Yacine]* 
:* 1987: Tamdyazt tamaziɣt d tmagit: qasi adiflla hiṛul n at sidi bṛahim, bariz, taddart n tmassanin n ufgan, asmnid mulud mɛmmri.
:* 1987: Izli niɣ tayri itturarn g lqbayl, asmnid byir buṛdyu, bariz, tamassant n tmassanin n ufgan ().
:* 1989: Ayt Mnglat da ittirir, izlan imaziɣn itrarn, bariz, La Découverte, () asmnid katib yasin.
:* 1992: Lqbayl. ifrdisn n urmas n tmagit tamaziɣt g ddzayr, bariz GDM ().
:* 1992: Tayri d imarurn d wamunn g yiẓẓlmḍ n yifriqya d tnzruft, bariz, laṛmatan ().
:* 1993: Imakrn n takat, bariz, La Découverte, ()
:* 1995: Carif xddam niɣ tayri n tẓuṛi, La Découverte, ()
:* 1995: Tamdayt niɣ imnɣi n yat tmɣart tadzayrit: tasntayt g tṛunbulujit n waṭṭan, bariz, awal/ publisud, ()
:* 1996: Nwaṛa, adlis n tmdyazt n yat tmɣart taqbaylit.
## Izdayn n bṛṛa
*  « Entretien avec Tassadit Yacine » proposé par Nabil Boudraa, Oregon State University, n°24 de la revue Mots Pluriels (juin 2003).
* « Aux origines des cultures du peuple : entretien avec Kateb Yacine », par Tassadit Yacine, revue Awal, n°9 : *Hommage à Kateb Yacine*.
* « Femmes et espace poétique dans le monde berbère » par Tassadit Yacine, Clio, numéro 9/1999, Femmes du Maghreb, 2006.
* « Tassadit Yacine », Site consacré à la littérature algérienne.

## Tisaɣulin